《读《史记》四十首 其九 信谁楚》
清代·张晋

荥阳城下东门开，黄屋左纛汉王来。重瞳瞋目按剑坐，齐呼万岁声如雷。

东门开，楚军守，汉王乃出西门走。女子被甲二千人，诳楚者谁纪将军。

将军当日竟烧死，将军后嗣胡不闻。绛灌窜若鼠，独有将军敢诳楚。

死生成败非所知，令人却忆逢五父。

作者简介：山西阳城人，字隽三。诸生。工诗，长于七古。足迹半天下，后落拓以死。有《艳雪堂诗集》。